ประกาศคณะกรรมการกํากับตลาดทุนที่ ทน. 45/2561เรื่อง การเสนอขายหน่วยลงทุนของกองทุนรวมโครงสร้างพื้นฐานเพื่ออนาคตประเทศไทยและการจัดการกองทุนรวม\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 117 แห่งพระราชบัญญัติหลักทรัพย์และตลาดหลักทรัพย์พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2561 เป็นต้นไปข้อ ๒ ให้ยกเลิกประกาศคณะกรรมการกํากับตลาดทุน ที่ ทน. 53/2560 เรื่อง การเสนอขายหน่วยลงทุนของกองทุนรวมโครงสร้างพื้นฐานเพื่ออนาคตประเทศไทยต่อประชาชน และการจัดการกองทุนรวม ลงวันที่ 31 ตุลาคม พ.ศ. 2560ข้อ ๓ ในประกาศนี้"กองทุนรวม" หมายความว่า กองทุนรวมโครงสร้างพื้นฐานเพื่ออนาคตประเทศไทยที่จัดตั้งขึ้นตามประกาศคณะกรรมการกํากับตลาดทุน ที่ ทน. 8/2559 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐานเพื่ออนาคตประเทศไทย ลงวันที่ 27 เมษายน พ.ศ. 2559 "กิจการโครงสร้างพื้นฐาน" หมายความว่า กิจการโครงสร้างพื้นฐานตามที่กําหนดในประกาศกองทุนรวมโครงสร้างพื้นฐาน"ทรัพย์สินกิจการโครงสร้างพื้นฐาน" หมายความว่า ทรัพย์สินกิจการโครงสร้างพื้นฐานตามที่กําหนดในประกาศกองทุนรวมโครงสร้างพื้นฐาน"ประกาศกองทุนรวมโครงสร้างพื้นฐาน" หมายความว่า ประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554"บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม"ผู้จําหน่ายทรัพย์สินกิจการโครงสร้างพื้นฐาน" หมายความว่า ผู้จําหน่าย จ่าย โอน ให้เช่า หรือให้สิทธิในทรัพย์สินกิจการโครงสร้างพื้นฐานให้แก่กองทุนรวม และให้หมายความรวมถึงผู้ที่จะดําเนินการดังกล่าวด้วย"สมาคม" หมายความว่า สมาคมที่เกี่ยวเนื่องกับธุรกิจหลักทรัพย์ที่ได้รับอนุญาตให้จัดตั้งและจดทะเบียนกับสํานักงาน โดยมีวัตถุประสงค์เพื่อทําการส่งเสริมและพัฒนาธุรกิจหลักทรัพย์ประเภทที่เกี่ยวกับการลงทุนคําว่า "ที่ปรึกษาทางการเงิน" "กลุ่มบุคคลเดียวกัน" และ "บุคคลที่เกี่ยวข้อง"ให้มีความหมายเช่นเดียวกับบทนิยามของคําดังกล่าวในประกาศกองทุนรวมโครงสร้างพื้นฐานข้อ ๔ ประกาศนี้ให้ใช้บังคับกับกองทุนรวมโครงสร้างพื้นฐานเพื่ออนาคตประเทศไทยที่จัดตั้งขึ้นตามประกาศคณะกรรมการกํากับตลาดทุน ที่ ทน. 8/2559 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐานเพื่ออนาคตประเทศไทย ลงวันที่ 27 เมษายน พ.ศ. 2559 ในเรื่องดังต่อไปนี้(1) การเสนอขายหน่วยลงทุนที่ออกใหม่เพื่อการเพิ่มเงินทุนจดทะเบียนของกองทุนรวมที่เข้าลักษณะใดลักษณะหนึ่งดังต่อไปนี้ (ก) การเสนอขายหน่วยลงทุนต่อประชาชนเป็นการทั่วไปเป็นครั้งแรก (ข) การเสนอขายหน่วยลงทุนในครั้งต่อ ๆ ไปภายหลังการเสนอขายหน่วยลงทุนตาม (ก) ที่ไม่ใช่กรณีตาม (ค) (ค) การเสนอขายหน่วยลงทุนต่อผู้ลงทุนหลักโดยเฉพาะเจาะจง (cornerstone investor) เพื่อประโยชน์ในการเสนอขายหน่วยลงทุนที่ออกใหม่ต่อประชาชนเป็นการทั่วไป(2) การจัดการกองทุนรวมภายหลังจากได้รับอนุมัติให้เสนอขายหน่วยลงทุนที่ออกใหม่ต่อประชาชนเป็นการทั่วไปเป็นครั้งแรกอื่นๆ - ภาค 1 การเสนอขายหน่วยลงทุน \_\_\_\_\_\_\_\_\_\_\_\_\_\_\_\_\_\_\_\_หมวด ๑ บททั่วไป\_\_\_\_\_\_\_\_\_\_\_\_\_\_\_\_\_\_\_\_ข้อ ๕ การเสนอขายหน่วยลงทุนที่ออกใหม่เพื่อการเพิ่มเงินทุนจดทะเบียนของกองทุนรวม ให้บริษัทจัดการกระทําได้ต่อเมื่อได้รับอนุมัติจากสํานักงานตามหลักเกณฑ์ดังต่อไปนี้เว้นแต่เป็นกรณีตามข้อ 6(1) กรณีการเสนอขายหน่วยลงทุนที่ออกใหม่ต่อประชาชนเป็นการทั่วไป ให้เป็นไปตามหมวด 2(2) กรณีการเสนอขายหน่วยลงทุนที่ออกใหม่ต่อผู้ลงทุนหลักโดยเฉพาะเจาะจง (cornerstone investor) เพื่อประโยชน์ในการเสนอขายหน่วยลงทุนที่ออกใหม่ต่อประชาชนเป็นการทั่วไป ให้เป็นไปตามหมวด 3ข้อ ๖ การเสนอขายหน่วยลงทุนที่ออกใหม่ที่เข้าลักษณะใดลักษณะหนึ่งดังต่อไปนี้ไม่ต้องได้รับอนุมัติจากสํานักงาน (1) การเสนอขายหน่วยลงทุนที่ออกใหม่ทั้งหมดต่อผู้ถือหน่วยลงทุนตามสัดส่วนการถือหน่วยลงทุนโดยได้รับชําระราคาเต็มมูลค่าที่เสนอขายจากผู้ถือหน่วยลงทุน(2) การเสนอขายหน่วยลงทุนที่ออกใหม่ในลักษณะเป็นการทั่วไปโดยกําหนดเงื่อนไขให้ผู้ที่จะซื้อหน่วยลงทุนต้องเป็นผู้ถือหน่วยลงทุนของกองทุนรวม และจํานวนการจองซื้อไม่เกินกว่าสัดส่วนการถือหน่วยลงทุน โดยเป็นการเสนอขายตามมติของผู้ถือหน่วยลงทุนที่ให้เสนอขายต่อผู้ถือหน่วยลงทุนทุกรายอย่างเท่าเทียมกัน แต่จะไม่เสนอขายให้ผู้ถือหน่วยลงทุนที่จะทําให้กองทุนรวมหรือบริษัทจัดการมีหน้าที่ตามกฎหมายต่างประเทศข้อ ๗ หนังสือชี้ชวนที่บริษัทจัดการจัดทําขึ้นเพื่อจัดส่งหรือแจกจ่ายตามมาตรา 123 ต้องมีข้อมูลที่ถูกต้อง ครบถ้วน และเพียงพอต่อการตัดสินใจลงทุน โดยต้องมีลักษณะและวิธีการแสดงข้อมูลที่เป็นไปตามที่สํานักงานประกาศกําหนด ในกรณีที่บริษัทจัดการมีการเสนอขายหน่วยลงทุนต่อผู้ลงทุนหลักโดยเฉพาะเจาะจง (cornerstone investor) หนังสือชี้ชวนที่จัดส่งหรือแจกจ่ายในการเสนอขายหน่วยลงทุนต่อประชาชนเป็นการทั่วไปต้องเปิดเผยรายละเอียดของข้อมูลที่เป็นสาระสําคัญไม่น้อยกว่ารายละเอียดที่ได้เปิดเผยไว้ในหนังสือชี้ชวนที่จัดส่งหรือแจกจ่ายต่อผู้ลงทุนหลักโดยเฉพาะเจาะจง (cornerstone investor)ข้อ ๘ การเผยแพร่ข้อมูลเกี่ยวกับการเสนอขายหน่วยลงทุนโดยการโฆษณาต้องให้ข้อมูลที่ถูกต้องและไม่มีลักษณะที่ทําให้ผู้ลงทุนสําคัญผิด ทั้งนี้ ให้บริษัทจัดการปฏิบัติตามประกาศที่กําหนดหลักเกณฑ์เกี่ยวกับการโฆษณาและการส่งเสริมการขายของกองทุนรวมด้วย เช่น(1) ประกาศคณะกรรมการกํากับตลาดทุนว่าด้วยมาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์ และผู้ประกอบธุรกิจสัญญาซื้อขายล่วงหน้า(2) ประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจหลักทรัพย์ และผู้ประกอบธุรกิจสัญญาซื้อขายล่วงหน้าหมวด ๒ การเสนอขายหน่วยลงทุนที่ออกใหม่ต่อประชาชนเป็นการทั่วไป \_\_\_\_\_\_\_\_\_\_\_\_\_\_\_\_\_\_\_\_ส่วน ๑ หลักเกณฑ์การอนุมัติ \_\_\_\_\_\_\_\_\_\_\_\_\_\_\_\_\_\_\_\_ข้อ ๙ บริษัทจัดการจะได้รับอนุมัติให้เสนอขายหน่วยลงทุนที่ออกใหม่ของกองทุนรวมต่อประชาชน เมื่อแสดงได้ว่า (1) กองทุนรวมมีลักษณะเป็นไปตามข้อกําหนดที่ใช้ในการอนุมัติให้จัดตั้งกองทุนรวมโครงสร้างพื้นฐานตามประกาศกองทุนรวมโครงสร้างพื้นฐาน โดยอนุโลม เว้นแต่หลักเกณฑ์เกี่ยวกับชื่อของกองทุนรวม(2) โครงการจัดการกองทุนรวมและข้อผูกพันระหว่างผู้ถือหน่วยลงทุนกับบริษัทจัดการมีรายละเอียดและรายการที่เป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยรายละเอียดของโครงการจัดการกองทุนรวมโครงสร้างพื้นฐานเพื่ออนาคตประเทศไทยและประกาศคณะกรรมการกํากับตลาดทุนว่าด้วยข้อผูกพันระหว่างผู้ถือหน่วยลงทุนของกองทุนรวมโครงสร้างพื้นฐานเพื่ออนาคตประเทศไทยกับบริษัทจัดการกองทุนรวม และที่สอดคล้องกับหลักเกณฑ์ในส่วนนี้และในภาค 2(3) ในกรณีที่เป็นการเสนอขายหน่วยลงทุนที่ออกใหม่ต่อประชาชนเป็นครั้งแรก ต้องแสดงได้ว่าการเสนอขายหน่วยลงทุนดังกล่าวมีวัตถุประสงค์เพื่อนําเงินที่ได้จากการระดมทุนไปลงทุนในทรัพย์สินกิจการโครงสร้างพื้นฐาน ซึ่งอย่างน้อยต้องระบุทรัพย์สินกิจการโครงสร้างพื้นฐานที่จะลงทุนเป็นครั้งแรกได้อย่างแน่นอนแล้วส่วน ๒ การยื่นคําขออนุมัติ\_\_\_\_\_\_\_\_\_\_\_\_\_\_\_\_\_\_\_\_ข้อ ๑๐ ให้บริษัทจัดการที่ประสงค์จะเสนอขายหน่วยลงทุนที่ออกใหม่ต่อประชาชน ยื่นคําขออนุมัติต่อสํานักงานพร้อมทั้งเอกสารหลักฐานประกอบคําขออนุมัติตามวิธีการที่กําหนดไว้บนเว็บไซต์ของสํานักงานให้บริษัทจัดการชําระค่าธรรมเนียมคําขออนุมัติต่อสํานักงานเมื่อสํานักงานได้รับคําขออนุมัติพร้อมทั้งเอกสารหลักฐานประกอบคําขออนุมัติที่ถูกต้องครบถ้วน ทั้งนี้ อัตราค่าธรรมเนียมให้เป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆข้อ ๑๑ การยื่นคําขออนุมัติตามข้อ 10 ต้องเป็นไปตามหลักเกณฑ์ดังต่อไปนี้(1) มีที่ปรึกษาทางการเงินเป็นผู้ร่วมจัดทําคําขออนุมัติ โดยที่ปรึกษาทางการเงินดังกล่าวต้องสามารถแสดงความเห็นได้อย่างเป็นอิสระจากบุคคลดังต่อไปนี้ (ก) ผู้จําหน่ายทรัพย์สินกิจการโครงสร้างพื้นฐานให้แก่กองทุนรวม (ข) กลุ่มบุคคลเดียวกันของบุคคลตาม (ก) (2) คําขออนุมัติและเอกสารหลักฐานประกอบคําขออนุมัติต้องมีบุคคลดังต่อไปนี้ลงลายมือชื่อรับรองความถูกต้องครบถ้วนของข้อมูลในส่วนที่เกี่ยวข้องกับการปฏิบัติหน้าที่ของตน (ก) กรรมการผู้มีอํานาจลงนามผูกพันบริษัทจัดการ (ข) กรรมการผู้มีอํานาจลงนามผูกพันที่ปรึกษาทางการเงิน และผู้ควบคุมการปฏิบัติงานของที่ปรึกษาทางการเงิน (ค) กรรมการผู้มีอํานาจลงนามผูกพันบริษัทที่เป็นผู้จัดทํารายงานการประเมินมูลค่าทรัพย์สินกิจการโครงสร้างพื้นฐานที่กองทุนรวมจะลงทุน (ง) ผู้จําหน่ายทรัพย์สินกิจการโครงสร้างพื้นฐานให้แก่กองทุนรวมข้อ ๑๒ เมื่อบริษัทจัดการได้ยื่นคําขออนุมัติพร้อมทั้งเอกสารหลักฐานประกอบคําขออนุมัติตามข้อ 10 แล้ว ให้บริษัทจัดการเผยแพร่ข้อมูลที่มีสาระตรงตามโครงการจัดการกองทุนรวมและร่างหนังสือชี้ชวนที่แก้ไขเพิ่มเติมครั้งหลังสุดต่อผู้ลงทุนผ่านระบบการรับส่งข้อมูลตามที่กําหนดไว้บนเว็บไซต์ของสํานักงานข้อ ๑๓ ให้สํานักงานแจ้งผลการพิจารณาคําขออนุมัติภายใน 165 วันนับแต่วันที่สํานักงานได้รับคําขอและเอกสารหลักฐานประกอบคําขอที่ถูกต้องครบถ้วนหมวด ๓ การเสนอขายหน่วยลงทุนที่ออกใหม่ต่อผู้ลงทุนหลักโดยเฉพาะเจาะจง (cornerstone investor) เพื่อประโยชน์ในการเสนอขาย หน่วยลงทุนที่ออกใหม่ต่อประชาชนเป็นการทั่วไป \_\_\_\_\_\_\_\_\_\_\_\_\_\_\_\_\_\_\_\_ข้อ ๑๔ ในกรณีที่บริษัทจัดการประสงค์จะเสนอขายหน่วยลงทุนที่ออกใหม่ต่อผู้ลงทุนหลักโดยเฉพาะเจาะจง (cornerstone investor) ในระหว่างช่วงเวลาตั้งแต่วันที่ได้ยื่นคําขออนุมัติให้เสนอขายหน่วยลงทุนที่ออกใหม่ต่อประชาชนเป็นการทั่วไปตามหมวด 2 จนถึงวันที่หน่วยลงทุนดังกล่าวเริ่มทําการซื้อขายในตลาดหลักทรัพย์แห่งประเทศไทย หากบริษัทจัดการปฏิบัติให้เป็นไปตามหลักเกณฑ์ดังต่อไปนี้แล้ว ให้ถือว่าบริษัทจัดการได้รับอนุมัติจากสํานักงานให้เสนอขายหน่วยลงทุนต่อผู้ลงทุนดังกล่าว(1) ได้รับมติจากผู้ถือหน่วยลงทุนที่อนุมัติให้บริษัทจัดการเสนอขายและจัดสรรหน่วยลงทุนเพื่อการเพิ่มเงินทุนจดทะเบียนของกองทุนรวมแก่ผู้ลงทุนหลักโดยเฉพาะเจาะจง (cornerstone investor) โดยการกันหน่วยลงทุนบางส่วนที่ผู้ถือหน่วยลงทุนมีมติให้เสนอขายต่อประชาชนเป็นการทั่วไปไว้แล้ว มาเสนอขายและจัดสรรให้ผู้ลงทุนดังกล่าว(2) เสนอขายหน่วยลงทุนต่อผู้ลงทุนหลักโดยเฉพาะเจาะจง (cornerstone investor)ที่เป็นไปตามหลักเกณฑ์ดังนี้ (ก) เป็นผู้ลงทุนสถาบันตามข้อ 15 (ข) ไม่เป็นผู้ที่จะได้รับการจัดสรรหน่วยลงทุนในฐานะผู้จองซื้อพิเศษในการเสนอขายหน่วยลงทุนต่อประชาชนเป็นการทั่วไป"ผู้จองซื้อพิเศษ" ตามวรรคหนึ่งหมายความว่า ผู้จองซื้อพิเศษตามที่กําหนดในประกาศกองทุนรวมโครงสร้างพื้นฐาน (ค) ไม่เป็นผู้จําหน่ายทรัพย์สินกิจการโครงสร้างพื้นฐาน หรือกลุ่มบุคคลเดียวกันกับบุคคลดังกล่าว(3) มีมูลค่าการเสนอขายหน่วยลงทุนต่อประชาชนเป็นการทั่วไปตามที่ยื่นคําขออนุมัติต่อสํานักงาน เมื่อรวมกับมูลค่าการเสนอขายหน่วยลงทุนต่อผู้ลงทุนหลักโดยเฉพาะเจาะจง (cornerstone investor) และมูลค่าการเสนอขายหน่วยลงทุนโดยผู้ถือหน่วยลงทุนที่เสนอขายในคราวเดียวกัน (ถ้ามี) ไม่ต่ํากว่า 5,000 ล้านบาท(4) จัดให้มีข้อตกลงกับผู้ลงทุนหลักโดยเฉพาะเจาะจง (cornerstone investor) โดยให้ผู้ลงทุนดังกล่าวชําระราคาค่าหน่วยลงทุนที่ซื้อในราคาเดียวกับราคาหน่วยลงทุนที่บริษัทจัดการจะเสนอขายต่อประชาชนเป็นการทั่วไป ทั้งนี้ ต้องไม่มีข้อตกลงหรือสัญญาใด ๆ ที่มีลักษณะเป็นการให้ประโยชน์กับผู้ลงทุนหลักโดยเฉพาะเจาะจง (cornerstone investor) เป็นพิเศษกว่าผู้ลงทุนรายอื่น ๆบริษัทจัดการต้องดําเนินการให้หนังสือชี้ชวนที่ใช้ในการเสนอขายหน่วยลงทุนต่อประชาชนมีการระบุรายชื่อผู้ลงทุนหลักโดยเฉพาะเจาะจง (cornerstone investor) ที่ตกลงซื้อหน่วยลงทุนตามวรรคหนึ่ง และจํานวนหน่วยลงทุนโดยประมาณที่แต่ละรายตกลงซื้อ โดยจะระบุจํานวนเงินโดยประมาณที่แต่ละรายตกลงซื้อไว้ด้วยก็ได้ข้อ ๑๕ ผู้ลงทุนสถาบันตามข้อ 14 วรรคหนึ่ง (2) (ก) ได้แก่บุคคลดังต่อไปนี้(1) ธนาคารพาณิชย์(2) บริษัทเงินทุน(3) บริษัทหลักทรัพย์เพื่อเป็นทรัพย์สินของตนเอง หรือเพื่อการบริหารกองทุนส่วนบุคคล หรือเพื่อการจัดการโครงการลงทุนที่จัดตั้งขึ้นตามกฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์(4) บริษัทเครดิตฟองซิเอร์(5) บริษัทประกันภัย(6) ส่วนราชการ รัฐวิสาหกิจตามกฎหมายว่าด้วยวิธีการงบประมาณ หรือนิติบุคคลอื่นที่มีกฎหมายเฉพาะจัดตั้งขึ้น(7) ธนาคารแห่งประเทศไทย(8) สถาบันการเงินระหว่างประเทศ(9) กองทุนเพื่อการฟื้นฟูและพัฒนาระบบสถาบันการเงิน(10) กองทุนบําเหน็จบํานาญข้าราชการ(11) กองทุนสํารองเลี้ยงชีพ(12) กองทุนรวม(13) ผู้ลงทุนต่างประเทศซึ่งมีลักษณะเดียวกับผู้ลงทุนตาม (1) ถึง (12)โดยอนุโลมอื่นๆ - ภาค 2 การจัดการกองทุนรวมภายหลังจากได้รับอนุมัติให้เสนอขาย หน่วยลงทุนที่ออกใหม่ต่อประชาชน เป็นการทั่วไปเป็นครั้งแรก \_\_\_\_\_\_\_\_\_\_\_\_\_\_\_\_\_\_\_\_ข้อ ๑๖ เมื่อกองทุนรวมซึ่งได้รับอนุมัติตามส่วนที่ 2 ในหมวด 2 ของภาค 1 ได้ปิดการเสนอขายหน่วยลงทุนที่ออกใหม่ต่อประชาชนเป็นการทั่วไปเป็นครั้งแรกแล้ว มิให้นําบทบัญญัติในหมวด 4 แห่งประกาศคณะกรรมการกํากับตลาดทุน ที่ ทน. 8/2559 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐานเพื่ออนาคตประเทศไทย ลงวันที่ 27 เมษายน พ.ศ. 2559 มาใช้บังคับข้อ ๑๗ เว้นแต่จะได้กําหนดไว้เป็นการเฉพาะในประกาศนี้ การจัดการกองทุนรวมภายหลังจากได้รับอนุมัติให้เสนอขายหน่วยลงทุนที่ออกใหม่ต่อประชาชนเป็นการทั่วไปเป็นครั้งแรก ให้เป็นไปตามประกาศกองทุนรวมโครงสร้างพื้นฐาน ในส่วนที่กําหนดในเรื่องดังต่อไปนี้ โดยอนุโลม(1) หน้าที่ของบริษัทจัดการในการบริหารจัดการกองทุนรวมด้วยความรอบคอบ ระมัดระวัง และความซื่อสัตย์สุจริต เพื่อประโยชน์ของผู้ถือหน่วยลงทุน(2) ระบบงานสําหรับการบริหารและจัดการกองทุนรวม(3) การดําเนินการเมื่อได้รับอนุมัติให้จัดตั้งกองทุนรวม(4) ข้อกําหนดเพื่อรองรับการดําเนินการของกองทุนรวมภายหลังการจัดตั้ง(5) หลักเกณฑ์การบริหารและจัดการกองทุนรวม(6) อํานาจสั่งการของสํานักงานเกี่ยวกับการดําเนินงานของบริษัทจัดการหรือกองทุนรวมข้อ ๑๘ บริษัทจัดการต้องเริ่มเสนอขายหน่วยลงทุนที่ออกใหม่ต่อประชาชนเป็นการทั่วไปเป็นครั้งแรกภายใน 1 ปีนับแต่วันที่ได้รับอนุมัติจากสํานักงานให้ดําเนินการดังกล่าวในกรณีที่บริษัทจัดการไม่สามารถดําเนินการตามหลักเกณฑ์ในวรรคหนึ่งให้การอนุมัติให้เสนอขายหน่วยลงทุนที่ออกใหม่ต่อประชาชนเป็นการทั่วไปเป็นครั้งแรกเป็นอันสิ้นสุดลงข้อ ๑๙ บริษัทจัดการต้องนําเงินที่รวบรวมได้จากการจําหน่ายหน่วยลงทุนที่ออกใหม่ดังต่อไปนี้ ไปลงทุนในทรัพย์สินกิจการโครงสร้างพื้นฐานคิดเป็นมูลค่ารวมกันไม่น้อยกว่าร้อยละ 75 ของมูลค่าทรัพย์สินรวมของกองทุนรวมภายใน 6 เดือนนับแต่วันปิดการเสนอขายหน่วยลงทุนที่ออกใหม่ต่อประชาชนเป็นการทั่วไปเป็นครั้งแรก(1) หน่วยลงทุนที่จําหน่ายต่อประชาชนเป็นการทั่วไปเป็นครั้งแรกตามข้อ 9(3) (2) หน่วยลงทุนที่จําหน่ายต่อผู้ลงทุนหลักโดยเฉพาะเจาะจง (cornerstone investor) ที่กันส่วนมาจากหน่วยลงทุนที่ผู้ถือหน่วยลงทุนมีมติให้เสนอขายต่อประชาชนเป็นการทั่วไปเป็นครั้งแรก (ถ้ามี) ข้อ ๒๐ ในกรณีที่กองทุนรวมมีการแบ่งชําระราคาทรัพย์สินกิจการโครงสร้างพื้นฐาน บริษัทจัดการอาจนําเงินที่กันไว้สําหรับการชําระราคาในคราวถัด ๆ ไป มารวมคํานวณเป็นมูลค่าการลงทุนในทรัพย์สินกิจการโครงสร้างพื้นฐานตามข้อ 19 ได้ข้อ ๒๑ การคํานวณมูลค่าการลงทุนในทรัพย์สินของกองทุนรวม ให้เป็นไปตามหลักเกณฑ์ดังต่อไปนี้(1) กรณีที่เป็นการลงทุนในทรัพย์สินกิจการโครงสร้างพื้นฐานตามข้อ 1(3) (ก) (ข) (ค) และ (ง) แห่งประกาศกองทุนรวมโครงสร้างพื้นฐาน ให้คํานวณตามราคาที่ได้จากการประเมินมูลค่าทรัพย์สินครั้งล่าสุด ซึ่งปรับปรุงด้วยการได้มาหรือจําหน่ายไปซึ่งทรัพย์สินกิจการโครงสร้างพื้นฐาน (ถ้ามี) และการตัดจําหน่ายทรัพย์สินกิจการโครงสร้างพื้นฐาน (ถ้ามี) ที่เกิดขึ้นภายหลังการประเมินมูลค่าทรัพย์สินล่าสุดนั้น ทั้งนี้ ผู้ประเมินมูลค่าทรัพย์สินต้องเป็นผู้ที่มีประสบการณ์หรือความรู้ความเชี่ยวชาญในการประเมินมูลค่าทรัพย์สินกิจการโครงสร้างพื้นฐาน(2) กรณีที่เป็นการลงทุนในทรัพย์สินกิจการโครงสร้างพื้นฐานที่เป็นหุ้นตามข้อ 1(3) (จ) แห่งประกาศกองทุนรวมโครงสร้างพื้นฐาน หากหุ้นดังกล่าวมิใช่หลักทรัพย์จดทะเบียนให้ใช้วิธีการคํานวณราคาตาม (1) กับทรัพย์สินของบริษัทที่กองทุนรวมเป็นผู้ถือหุ้นโดยอนุโลม ทั้งนี้ ให้คํานึงถึงภาระภาษีของบริษัทดังกล่าว และปัจจัยอื่นที่อาจมีผลกระทบต่อราคาทรัพย์สินกิจการโครงสร้างพื้นฐานของบริษัทที่กองทุนรวมเป็นผู้ถือหุ้น(3) กรณีที่เป็นการลงทุนในกรณีอื่นนอกจาก (1) และ (2) ให้คํานวณตามราคาที่เป็นไปตามหลักเกณฑ์ดังนี้ (ก) หลักเกณฑ์ของสมาคมที่กําหนดเกี่ยวกับการกําหนดราคาทรัพย์สิน (ข) ในกรณีที่หลักเกณฑ์ตาม (ก) ไม่รองรับการกําหนดราคาของทรัพย์สินใด ให้ใช้ราคาที่เป็นไปตามหลักวิชาการอันเป็นที่ยอมรับหรือมาตรฐานสากลข้อ ๒๒ ในกรณีที่กองทุนรวมประสงค์จะเข้าทํารายการในเรื่องที่มีประกาศกําหนดให้กระทําได้ต่อเมื่อได้รับอนุมัติจากผู้ถือหน่วยลงทุน หรือได้รับอนุมัติจากคณะกรรมการของบริษัทจัดการแล้ว ให้บุคคลที่เข้าลักษณะดังต่อไปนี้ สามารถเข้าร่วมพิจารณาอนุมัติการเข้าทํารายการดังกล่าวได้ โดยไม่ต้องอยู่ภายใต้บังคับของข้อกําหนดที่ห้ามมิให้ผู้มีส่วนได้เสียเข้าร่วมพิจารณาอนุมัติการเข้าทํารายการดังกล่าว ทั้งนี้ เมื่อได้มีการเปิดเผยข้อมูลตามหลักเกณฑ์ในข้อ 23 แล้ว(1) ผู้ถือหน่วยลงทุนที่เข้าลักษณะเป็นส่วนราชการ รัฐวิสาหกิจตามกฎหมายว่าด้วยวิธีการงบประมาณ หรือนิติบุคคลที่มีกฎหมายเฉพาะจัดตั้งขึ้น ทั้งนี้ ผู้ถือหน่วยลงทุนดังกล่าวต้องมิใช่บุคคลดังนี้ (ก) ส่วนราชการ รัฐวิสาหกิจตามกฎหมายว่าด้วยวิธีการงบประมาณ หรือนิติบุคคลที่มีกฎหมายเฉพาะจัดตั้งขึ้น ที่เป็นเจ้าของ ผู้มีอํานาจกํากับดูแลตามกฎหมาย หรือผู้มีความรับผิดชอบโดยตรงในกิจการที่เกี่ยวข้องกับการทํารายการดังกล่าว (ข) กลุ่มบุคคลเดียวกันของบุคคลตาม (ก)(2) กรรมการของบริษัทจัดการที่เป็นผู้แทนจากผู้ถือหน่วยลงทุนตาม (1)ข้อ ๒๓ เพื่อประโยชน์ในการปฏิบัติตามข้อ 22 ให้บริษัทจัดการเปิดเผยข้อมูลอย่างน้อยดังต่อไปนี้(1) ข้อมูลเกี่ยวกับการใช้สิทธิพิจารณาอนุมัติการเข้าทํารายการตามข้อ 22 โดยให้แสดงไว้อย่างชัดเจนในโครงการจัดการกองทุนรวมและหนังสือชี้ชวน(2) ในกรณีที่การเข้าทํารายการตามข้อ 22 ต้องได้รับอนุมัติจากผู้ถือหน่วยลงทุน ให้จัดให้มีความเห็นของที่ปรึกษาทางการเงินอิสระในเรื่องดังต่อไปนี้ ซึ่งระบุเหตุผล ข้อสมมติฐานที่สําคัญ และปัจจัยที่นํามาประกอบการพิจารณาในการแสดงความเห็นนั้น โดยให้แสดงความเห็นดังกล่าวไว้ในหนังสือนัดประชุมผู้ถือหน่วยลงทุนหรือหนังสือที่จัดส่งให้ผู้ถือหน่วยลงทุนเพื่อขออนุมัติการเข้าทํารายการแล้วแต่กรณี (ก) ความสมเหตุสมผลและประโยชน์ของรายการต่อกองทุนรวม (ข) ความเป็นธรรมของราคา และเงื่อนไขของรายการ (ค) ผู้ถือหน่วยลงทุนควรลงมติเห็นด้วยหรือไม่เห็นด้วยกับรายการ พร้อมระบุเหตุผลประกอบข้อ ๒๔ ให้กรรมการในคณะกรรมการที่ปรึกษาการลงทุนที่เป็นผู้แทนจากบุคคลที่เข้าลักษณะเป็นส่วนราชการ รัฐวิสาหกิจตามกฎหมายว่าด้วยวิธีการงบประมาณ หรือนิติบุคคลที่มีกฎหมายเฉพาะจัดตั้งขึ้น สามารถให้คําปรึกษาหรือคําแนะนําเกี่ยวกับการลงทุนและการจัดการทรัพย์สินกิจการโครงสร้างพื้นฐานของกองทุนรวมได้ โดยไม่ต้องอยู่ภายใต้บังคับของข้อกําหนดที่ห้ามมิให้ผู้มีส่วนได้เสียเข้าร่วมพิจารณาในเรื่องนั้น ทั้งนี้ ให้นําความในข้อ 23(1) มาใช้บังคับโดยอนุโลมส่วนราชการ รัฐวิสาหกิจตามกฎหมายว่าด้วยวิธีการงบประมาณ หรือนิติบุคคลที่มีกฎหมายเฉพาะจัดตั้งขึ้นตามวรรคหนึ่ง ต้องมิใช่บุคคลดังนี้(1) เจ้าของ ผู้มีอํานาจกํากับดูแลตามกฎหมาย หรือผู้มีความรับผิดชอบโดยตรงในกิจการที่เกี่ยวข้องกับการให้คําปรึกษาหรือคําแนะนําดังกล่าว(2) กลุ่มบุคคลเดียวกันของบุคคลตาม (1)อื่นๆ - ภาค 3 อํานาจของสํานักงาน \_\_\_\_\_\_\_\_\_\_\_\_\_\_\_\_\_\_\_\_ข้อ ๒๕ ให้นําหลักเกณฑ์เกี่ยวกับอํานาจสํานักงานเกี่ยวกับการอนุมัติในส่วนที่ 3 ของหมวด 1 ในภาค 1 แห่งประกาศกองทุนรวมโครงสร้างพื้นฐาน มาใช้บังคับกับการพิจารณาอนุมัติให้เสนอขายหน่วยลงทุนตามภาค 1 โดยอนุโลมข้อ ๒๖ ในกรณีที่ปรากฏข้อเท็จจริงต่อสํานักงานที่เป็นเหตุอันควรสงสัยอย่างใดอย่างหนึ่งดังต่อไปนี้ สํานักงานอาจสั่งระงับการเสนอขายหน่วยลงทุนต่อผู้ลงทุนหลักโดยเฉพาะเจาะจง (cornerstone investor) ตามประกาศนี้ไว้ก่อนหรือสั่งเพิกถอนการอนุมัติให้เสนอขายหน่วยลงทุนในกรณีดังกล่าวได้(1) ผู้ได้รับอนุมัติมีข้อบกพร่องหรือมีความไม่เหมาะสมเกี่ยวกับการปฏิบัติตามหลักเกณฑ์ในหมวด 3 ของภาค 1(2) ผู้ลงทุนอาจไม่ได้รับข้อมูลที่มีนัยสําคัญต่อการตัดสินใจลงทุน (3) การเสนอขายหน่วยลงทุนมีลักษณะที่อาจเข้าข่ายเป็นการหลีกเลี่ยงกฎเกณฑ์อื่นที่ออกภายใต้พระราชบัญญัติหลักทรัพย์และตลาดหลักทรัพย์ พ.ศ. 2535ข้อ ๒๗ เพื่อให้การบริหารจัดการกองทุนรวมเป็นไปตามนโยบายหรือหลักเกณฑ์ในการกํากับดูแลที่มีผลใช้บังคับในขณะใดขณะหนึ่ง ในกรณีที่การดําเนินการของกองทุนรวมไม่เป็นไปตามโครงการจัดการกองทุนรวมที่ได้รับอนุมัติหรือที่มีการแก้ไขเพิ่มเติมโดยชอบ ให้สํานักงานมีอํานาจสั่งการให้บริษัทจัดการกระทําการหรืองดเว้นกระทําการตามที่สํานักงานเห็นสมควรภายในระยะเวลาที่กําหนดอํานาจสั่งการตามวรรคหนึ่ง ให้รวมถึงอํานาจสั่งการอย่างหนึ่งอย่างใดหรือหลายอย่างดังต่อไปนี้(1) ให้บริษัทจัดการแก้ไขลักษณะของกองทุนรวมให้เป็นไปตามหลักเกณฑ์ในภาค 1 และ 2 ภายในระยะเวลาที่กําหนด(2) ระงับการเสนอขายหน่วยลงทุนของกองทุนรวมเป็นการชั่วคราว(3) เพิกถอนการอนุมัติให้เสนอขายหน่วยลงทุนของกองทุนรวมข้อ ๒๘ สํานักงานอาจกําหนดแนวทาง (guideline) ในรายละเอียดเพื่อประโยชน์ในการปฏิบัติตามข้อกําหนดในประกาศนี้ได้ และเมื่อมีการปฏิบัติตามแนวทางดังกล่าวให้ถือว่าบริษัทจัดการได้ปฏิบัติตามข้อกําหนดในประกาศนี้แล้วอื่นๆ - บทเฉพาะกาล \_\_\_\_\_\_\_\_\_\_\_\_\_\_\_\_\_\_\_\_ข้อ ๒๙ ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับตลาดทุน ที่ ทน. 53/2560 เรื่อง การเสนอขายหน่วยลงทุนของกองทุนรวมโครงสร้างพื้นฐานเพื่อ อนาคตประเทศไทยต่อประชาชน และการจัดการกองทุนรวม ลงวันที่ 31 ตุลาคม พ.ศ. 2560 ซึ่งใช้ บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีประกาศ คําสั่ง และหนังสือเวียน ที่ออกหรือวางแนวปฏิบัติตามประกาศนี้ใช้บังคับข้อ ๓๐ ในกรณีที่มีประกาศฉบับอื่นใดอ้างอิงประกาศคณะกรรมการกํากับตลาดทุนที่ ทน. 53/2560 เรื่อง การเสนอขายหน่วยลงทุนของกองทุนรวมโครงสร้างพื้นฐานเพื่ออนาคตประเทศไทยต่อประชาชน และการจัดการกองทุนรวม ลงวันที่ 31 ตุลาคม พ.ศ. 2560 ให้การอ้างอิงดังกล่าวหมายถึงการอ้างอิงประกาศฉบับนี้ผู้มีอํานาจลงนาม - ประกาศ ณ วันที่ 11 มิถุนายน พ.ศ. 2561 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน